Sag anlagt den 2. februar 2022 – Granini France mod EUIPO – Pichler (Joro)
(Sag T-68/22)
Stævningen er affattet på tysk
Parter
Sagsøger: Granini France (Mâcon, Frankrig) (ved advokat J. Wachsmuth)
Sagsøgt: Den Europæiske Unions Kontor for Intellektuel Ejendomsret (EUIPO)
Den anden part i sagen for appelkammeret: Josef Pichler (St. Leonhard/Passeier, Italien)
Oplysninger vedrørende sagen for EUIPO
Ansøger af det omtvistede varemærke: Josef Pichler
Det omtvistede varemærke: Ansøgning om EU-ordmærket Joro – registreringsansøgning nr. 18 136 261
Sagen for EUIPO: Indsigelsessag
Den anfægtede afgørelse: Afgørelse truffet den 8. november 2021 af Første Appelkammer ved EUIPO (sag R 2336/2020-1)
Påstande
Den anfægtede afgørelse ændres således, at indsigelsesafdelingens afgørelse af 19. november 2020 ophæves, for så vidt som indsigelsen dermed blev forkastet med hensyn til varerne
ginsenglikør; japanske likører med smagsstilsætning i form af japansk blommeekstrakt; likør af rød ginseng; likør baseret på afskallet byg; stimulerende likør indeholdende japansk blommeekstrakt [umeshu]; alkoholholdige cocktailblandinger; alkoholholdige cocktails indeholdende mælk; alkoholholdige cocktails i form af afkølet gelatine; alkoholholdige cocktaildrikke med frugt; alkoholholdige drikke indeholdende frugter; alkoholholdige drikke baseret på te; færdigblandede alkoholholdige drikkevarer, andre end sådanne baseret på øl; færdigblandede alkoholholdige drikkevarer; aperitiffer; søde japanske druevine indeholdende ekstrakter af ginseng og cinchona-bark; vin af sort hindbær [bokbunjaju]; alkoholiske frugtdrikke; wine coolers [alkoholholdige drikkevarer]; frugtekstrakter, alkoholiske,
og at EU-varemærkeansøgning nr. 18 136 261 også afslås for disse varer.
Subsidiært ophæves den anfægtede afgørelse.
EUIPO tilpligtes at betale sagsomkostningerne.
Anbringende
Tilsidesættelse af artikel 8, stk. 1, litra b), i Europa-Parlamentets og Rådets forordning (EU) 2017/1001.
____________